totten ham er ikke gode jeg mener hvordan taper de mot wolfs og tapte mot fullham og ikke engang få meg startet på trofende

**Tottenham Hotspur Football Club** er en engelsk fotballklubb. Tottenham Hotspur spiller i Premier League. Klubben ble stiftet i 1882, og ble valgt inn i The Football League i 1908. Tottenham blir ofte kalt «Spurs» eller «Lilywhites». For 2017-18 og deler av 2018-19 sesongen spiller Tottenham Hotspur hjemmekampene sine på Wembley Stadium etter at White Hart Lane i Tottenham blir revet for å erstattes av et nytt stadion som er en del av Northumberland utviklingsprosjekt. Tottenham er et tettsted i London borough of Haringey i Nord-London.

Klubbens latinske motto er *Audere est Facere* («To Dare is to Do» eller «Å våge er å gjøre») og dens emblem er en hane stående på en tradisjonell fotball. Klubben har et tradisjonelt rivaleri med Arsenal, og kampene mellom de to klubbene er ofte referert til som Nord-London-derbyet.

Historie
--------

### Starten

I 1882 ble Hotspur Football Club grunnlagt av lokale grammar school-gutter fra bibelundervisningen på All Hallows Church. Guttene var også medlemmer av Hotspur Cricket Club og navnet Hotspur antas å komme fra Sir Henry Percy (Sir Harry Hotspur) som var "Harry Hotspur" i Shakespeares Henry IV, del 1, og som levde i området i det fjortende århundre og hvis etterkommere eide land rundt Tottenham. I 1883 ble klubben reorganisert under John Ripsher og fargen på draktene var marineblå. I 1884 skiftet klubben navn til Tottenham Hotspur Football and Athletic Club for å markere forskjell fra et annet daværende lag kalt London Hotspur. Den første offisielle kampen ble spilt i 1885 mot St. Albans og draktene var da lyseblå og hvite. I 1898 ble draktene endret til hvite trøyer og blå shorts. Klubben flyttet til Gilpin Park i 1899 med tilskuerkapasitet på 35 000; stedet ble etterhvert kjent som White Hart Lane og stedet hvor klubben spiller nå.

Klubben vant sitt første trofé i 1900 da de vant *Southern League*. Året etter vant de FA-cupen som første (og per 2019) eneste lag utenfor ligasystemet som har vunnet denne turneringen da de slo Sheffield United. Den første finalen endte 2-2, men Tottenham vant 3-1 i omkampen. I 1921 vant de FA-cupen igjen da de slo Wolves 1-0 i finalen. Sitt første ligagull vant de i 1950-51 sesongen.

### Storhetstiden på 1960- og 70-tallet

1960-tallet og 1970-tallet var storhetstiden for laget under manager Bill Nicholson som hadde stillingen mellom 1958 og 1974; i 1960-61 sesongen tok de The Double ved å vinne serien med åtte poeng og slo Leicester City 2-0 i FA-cupfinalen. Året etter vant de FA-cupen igjen ved å slå Burnley 3-1 i finalen. I 1963 vant klubben den europeiske Cupvinnercupen ved å slå Atlético Madrid hele 5-1 i finalen. Dette var første gang et engelsk lag vant en større europeisk turnering. Laget begynte å bli gamle, så Nicolson måtte bygge opp et nytt lag med blant andre Terry Venables og Joe Kinnear. De vant FA-cupen igjen i 1967, ligacupen i både 1971 og 1973 og UEFA-cupen i 1971/1972. Nicolson gav seg som manager og det ble vanskelig å følge opp suksessen etter ham og laget kom på sisteplass i ligaen og rykket ned til andre divisjon i 1976-77 sesongen etter 27 år i øverste divisjon. Laget kom på tredjeplass i andre divisjon på samme poengsum som Brighton & Hove Albions, men med bedre målforskjell og rykket rett opp igjen.

### 1978-2000

Sommeren 1978 kjøpte Tottenham de to argentinske spillere Osvaldo Ardiles og Ricardo Villa som nettopp hadde vunnet VM i fotball 1978 på hjemmebane. Klubben fikk en ny sportslig opptur da de vant FA-cupen to år på rad i 1981 og 1982 og UEFA-cupen i 1983/1984. Andre kjente spillere på denne tiden var Glenn Hoddle, Steve Archibald og Steve Perryman.

I 1983 ble klubben børsnotert som den første engelske klubben. Det var under eier Irving Scholar. De kom på tredjeplass i ligaen i 1984-85 sesongen og 1986–87 sesongen, men ble utestengt fra europeiske turneringer sammen de øvrige engelske klubbene etter Heysel-tragedien 29. mai 1985.

Terry Venables overtok som manager etter David Pleat i oktober 1987 og begynte en utrenskning i stallen. Sommeren 1988 kom Paul Gascoigne fra Newcastle United og Paul Stewart fra Manchester City og i februar 1989 ble Paul Walsh kjøpt fra Liverpool. Sommeren 1989 kom Gary Lineker fra Barcelona. På tross av disse kjøpene, klarte bare klubben å vinne FA-cupen i 1991. Sommeren 1993 fikk manager Venables sparken og inn kom tidligere spiller Ardiles. Sommeren 1994 hentet klubben igjen inn store utenlandske stjerner; denne gangen Jürgen Klinsmann og Ilie Dumitrescu som begge hadde spilt i VM samme år. Angrepet dere var sterkt med de engelske landslagsspillerne Teddy Sheringham, Darren Anderton og Nick Barmby. På tross av det sterke laget, klarte ikke laget å hevde seg i toppen og Ardiles fikk sparken 1. november 1994 da klubben lå bare to plasser over nedrykk. Gerry Francis overtok og byttet ut mange spillere. Klinsmann, Sheringham og Dumitrescu forsvant og inn kom blant andre Ruel Fox, Les Ferdinand, David Ginola og Steffen Iversen. Nok en gang klarte ikke laget å leve opp til forventningene og etter en åttendeplass i 1996 og tiendeplass i 1996-97 og dermed fikk Francis sparken i november 1997.

Christian Gross ble ny manager; han hadde vunnet den sveitsiske ligaen med Grashoppers. Det ble ikke noen suksess og laget slet i bunnen av tabellen. Klinsmann ble lånt inn i desember 1997 og klubben unngikk såvidt nedrykk i 1997-98 sesongen. Gross fikk sparken etter tre kamper neste sesong og ny manager ble George Graham som tidligere hadde vunnet serien to ganger som manager for rivalen Arsenal. Tottenham vant Ligacupen i 1999 og kom til semifinalen i FA-cupen.

### 2000-tallet

Eier Alan Sugar solgte klubben til ENIC i 2001 og tidligere spiller Glenn Hoddle ble ansatt som ny manager. Sommeren 2000 kjøpte klubben sin dyreste spiller for 11 millioner pund, spissen Serhiy Rebrov fra Dynamo Kyiv. Han var ingen suksess og skåret bare 10 mål på fire sesonger. Laget kom på midten av tabellen de neste årene, men i 2003-04 sesongen lå laget på sisteplass etter seks kamper og Hoddle fikk sparken og ble erstattet av David Pleat ut sesongen. Mai 2004 la klubben om strukturen og Jacques Santini bla ansatt som hovedtrener, Frank Arnesen ble sportsdirektør og Martin Jol ble førstelagstrener. Santini hadde vært trener for det franske landslaget i to år. Han trakk seg etter bare 13 kamper og hans assistent Martin Jol overtok. Laget kom på femteplass i både 2006 og 2007, deres høyeste plassering på 16 år. Jol fikk sparken tidlig i 2007-08 sesongen og Juande Ramos overtok. De vant ligacupen i 2008 da de slo Chelsea 2-1 i finalen. Neste sesong startet fryktelig og laget lå på sisteplass i ligaen med bare to poeng på åtte kamper. Manager Ramos fikk sparken og inn kom Harry Redknapp. Han fikk større sportslig suksess og laget kom på åttendeplass i 2009 og fjerdeplass i 2010, noe som betydde at klubben var kvalifisert for Mesterligaen for første gang. De vant sin gruppe og slo ut AC Milan i sluttspillet, men tapte for Real Madrid i kvartfinalen i 2010-11 sesongen av Mesterligaen.

De klarte ikke å følge opp suksessen neste sesong og kom på femteplass i Premier League 2010/11 og kom til gruppespillet i Europaligaen i fotball for menn 2011/12 etter å ha slått skotske Heart of Midlothian i kvalifiseringen. De kom ikke videre fra gruppespillet og kom på fjerdeplass i ligaen i 2011-12 sesongen, bare ett poeng bak Arsenal og kom dermed ikke med i Mesterligaen. Juni 2012 fikk Redknapp sparken. André Villas-Boas overtok som trener og laget kom på femteplass i 2012-13 sesongen, nok en gang ett poeng bak Arsenal og heller ikke denne gangen til Mesterligaen. Villas-Boas fikk sparken i desember 2013 og Tim Sherwood overtok som manager. Laget kom på sjetteplass i ligaen og kvalifiserte seg til Europaligaen for fjerde år på rad. Likevel fikk Sherwood sparken 13. mai 2014, to dager etter siste serierunde. Ny manager ble Mauricio Pochettino. I 2017/18-sesongen spilte laget sine hjemmekamper på Englands nasjonalarena, Wembley, da det ble bygget et nytt stadion på tomten der deres gamle hjemmebane, White Hart Lane, lå. Den nye arenaen ble åpnet 3. april 2019.

Meritter
--------

| Trofé | Antall | År |
| --- | --- | --- |
| Football League, 1. divisjon | **2** | 1950/51, 1960/61 |
| FA-cupen | **8** | 1901, 1921, 1961, 1962, 1967, 1981, 1982, 1991 |
| Ligacupen | **4**  | 1971, 1973, 1999, 2008 |
| FA Charity Shield | **7** | 1921, 1951, 1961, 1962, 1967\*, 1981\*, 1991\* |
| Cupvinnercupen | **1** | 1962/63 |
| UEFA-cupen | **2** | 1971/1972, 1983/1984 |
| Total antall trofeer | **24** |  |

\* = indikerer delt trofé.

* Vinner av 2. divisjon: 1919/20 og 1949/50.

Spillerstall
------------

Oppdatert 19. februar 2024


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Nr. |  | Posisjon | Spiller |
| --- | --- | --- | --- |
| 4 | Englands flagg | MB | Oliver Skipp |
| 5 | Danmarks flagg | MB | Pierre Højbjerg |
| 6 | Romanias flagg | F | Radu Drăgușin |
| 7 | Sør-Koreas flagg | A | Son Heung-min  |
| 8 | Malis flagg | MB | Yves Bissouma |
| 9 | Brasils flagg | A | Richarlison |
| 10 | Englands flagg | MB | James Maddison |
| 11 | Spanias flagg | MB | Bryan Gil |
| 12 | Brasils flagg | F | Emerson |
| 13 | Italias flagg | K | Guglielmo Vicario |
| 16 | Tysklands flagg | A | Timo Werner *(på lån fra RB Leipzig)* |
| 17 | Argentinas flagg | F | Cristian Romero |
| 18 | Argentinas flagg | MB | Giovani Lo Celso |

 |  | 

| Nr. |  | Posisjon | Spiller |
| --- | --- | --- | --- |
| 19 | Englands flagg | MB | Ryan Sessegnon |
| 20 | Englands flagg | K | Fraser Forster |
| 21 | Sveriges flagg | MB | Dejan Kulusevski |
| 22 | Wales’ flagg | A | Brennan Johnson |
| 23 | Spanias flagg | F | Pedro Porro |
| 27 | Israels flagg | A | Manor Solomon |
| 29 | Senegals flagg | MB | Pape Matar Sarr |
| 30 | Uruguays flagg | MB | Rodrigo Bentancur |
| 33 | Wales’ flagg | F | Ben Davies |
| 37 | Nederlands flagg | F | Micky van de Ven |
| 38 | Italias flagg | F | Destiny Udogie |
| 40 | Englands flagg | K | Brandon Austin |
| 41 | Englands flagg | K | Alfie Whiteman |

 |

### Utlånte spillere

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Nr. |  | Posisjon | Spiller |
| --- | --- | --- | --- |
| 3 | Spanias flagg | F | Sergio Reguilón *(hos Brentford til 13. juni 2024)* |
| 14 | Kroatias flagg | MB | Ivan Perišić *(hos Hajduk Split til 30. juni 2024)* |
| 15 | Englands flagg | F | Eric Dier *(hos Bayern München til 30. juni 2024)* |
| 22 | Wales’ flagg | F | Joe Rodon *(hos Leeds til 13. juni 2024)* |
| 24 | Englands flagg | F | Djed Spence *(hos Genoa til 30. juni 2024)* |
| 25 | Englands flagg | F | Japhet Tanganga *(hos Millwall til 13. juni 2024)* |
| 28 | Frankrikes flagg | MB | Tanguy Ndombele *(hos Galatasaray til 30. juni 2024)* |

 |  | 

| Nr. |  | Posisjon | Spiller |
| --- | --- | --- | --- |
| 35 | Englands flagg | F | Ashley Phillips *(hos Plymouth til 13. juni 2024)* |
| 36 | Argentinas flagg | A | Alejo Véliz *(hos Sevilla til 30. juni 2024)* |
|  | Irlands flagg | A | Josh Keeley *(hos Barnet til 13. juni 2024)* |
|  | Englands flagg | MB | Alfie Devine *(hos Plymouth til 13. juni 2024)* |
|  | Skottlands flagg | MB | Matthew Craig *(hos Doncaster til 13. juni 2024)* |
|  | Irlands flagg | A | Troy Parrott *(hos Excelsior til 30. juni 2024)* |

 |

Kjente tidligere spillere
-------------------------

Jürgen Klinsmann i juni 2005

* Nord-Irlands flagg Danny Blanchflower
* Englands flagg Jimmy Greaves
* Nord-Irlands flagg Pat Jennings
* Englands flagg Steve Perryman
* Englands flagg Martin Peters
* Englands flagg Glenn Hoddle
* Argentinas flagg Osvaldo Ardiles
* Skottlands flagg Steve Archibald
* Englands flagg Clive Allen
* Englands flagg Chris Waddle
* Englands flagg Paul Gascoigne
* Englands flagg Gary Lineker
* Englands flagg Sol Campbell
* Englands flagg Teddy Sheringham
* Tysklands flagg Jürgen Klinsmann
* Romanias flagg Gheorghe Popescu
* Frankrikes flagg David Ginola
* Englands flagg Ledley King
* Irlands flagg Robbie Keane
* Englands flagg Jermain Defoe
* Nederlands flagg Edgar Davids
* Bulgarias flagg Dimitar Berbatov
* Wales’ flagg Gareth Bale
* Kroatias flagg Luka Modrić
* Nederlands flagg Rafael van der Vaart
* Englands flagg Kyle Walker
* Englands flagg Kieran Trippier
* Danmarks flagg Christian Eriksen
* Englands flagg Harry Kane

Norske spillere i Tottenham
---------------------------

* Norges flagg Erik Thorstvedt (1989–1996)
* Norges flagg Espen Baardsen (1996–2000)
* Norges flagg Steffen Iversen (1996–2003)
* Norges flagg Øyvind Leonhardsen (1999–2002)
* Norges flagg Frode Grodås (1998)
* Norges flagg Roger Nilsen (1999)
* Norges flagg Dag Alexander Olsen (2007–2008)
* Norges flagg Isak Midttun Solberg (2020-2022)

Managere
--------

Tottenhams tidligere hjemmebane White Hart Lane

| Manager | Periode | Manager | Periode | Manager | Periode |
| --- | --- | --- | --- | --- | --- |
| Frank Brettell | (1898–1899) | Keith Burkinshaw | (1976–1984) | Harry Redknapp | (2008–2012) |
| John Cameron | (1899–1906) | Peter Shreeves | (1984–1986) | André Villas-Boas | (2012–2013) |
| Fred Kirkham | (1907–1908) | David Pleat | (1986–1987) | Tim Sherwood | (2013–2014) |
| Peter McWilliam | (1912–1927) | Terry Venables | (1987–1991) | Mauricio Pochettino | (2014–2019) |
| Billy Minter | (1927–1929) | Peter Shreeves | (1991–1992) | José Mourinho | (2019–2021) |
| Percy Smith | (1930–1935) | Osvaldo Ardiles | (1993–1994) | Ryan Mason | (2021) |
| Jack Tresadern | (1935–1938) | Gerry Francis | (1994–1997) | Nuno Espirito Santo | (2021) |
| Peter McWilliam | (1938–1942) | Christian Gross | (1997–1998) | Antonio Conte | (2021–2023) |
| Arthur Turner | (1942–1946) | George Graham | (1998–2001) | Ange Postecoglou | (2023 –) |
| Joe Hulme | (1946–1949) | Glenn Hoddle | (2001–2003) |
| Arthur Rowe | (1949–1955) | David Pleat | (2003–2004) |
| Jimmy Anderson | (1955–1958) | Jacques Santini | (2004) |
| Bill Nicholson | (1958–1974) | Martin Jol | (2004–2007) |
| Terry Neill | (1974–1976) | Juande Ramos | (2007–2008) |  |

Litteratur
----------

* Hunter Davies: *Kong fotball: en sesong med Tottenham Hotspurs*. Oslo: Tiden, 1973.

Referanser
----------

1. 1 2 3 4 5 6 7 8 9 10 11 12 13 14 15 16 17 18 19 20 21 22  Year by year www.tottenhamhotspur.com (en) Lest 11. februar 2016
2. ↑  TOTTENHAM HOTSPUR PLAYERS First Team Squad

Eksterne lenker
---------------

* (ko) Offisielt nettsted Rediger på Wikidata

* (en) Tottenham Hotspur F.C. – kategori av bilder, video eller lyd på Commons Rediger på Wikidata
* (en) Klubbside fra BBC
* (en) «Oversikt over klubbens resultater i liga og cup». Arkivert fra originalen 1. august 2012.
* (en) Uavhengig nettsted om Tottenham (The Spurs Web)
* (en) Uavhengig nettsted om Tottenham (Spurs Mad)
* (en) Nettsted om Tottenham (Tottenham Trust)
* (en) Oversikt over engelske landslagsspillere (England Football Online)
* (en) Klubbside fra Soccerbase
* (no) Hjemmesiden til Tottenhams norske supporterklubb

| * v
* d
* r
Tottenham Hotspur FC – 2023/2024 |
| --- |
| 
* 4 Skipp
* 5 Højbjerg
* 6 Drăgușin
* 7 Son
* 8 Bissouma
* 9 Richarlison
* 10 Maddison
* 11 Gil
* 12 Emerson
* 13 Vicario
* 16 Werner
* 17 Romero
* 18 Lo Celso
* 19 Sessegnon
* 20 Forster
* 21 Kulusevski
* 22 Johnson
* 23 Porro
* 27 Solomon
* 29 Sarr
* 30 Bentancur
* 33 Davies
* 37 van de Ven
* 38 Udogie
* 40 Austin
* 41 Whiteman

Hovedtrener: Postecoglou
Assistenttrener: Davies
Assistenttrener: Mason
 |

| * v
* d
* r
Premier League 2023/24 |
| --- |
| Lag | 
* Arsenal
* Aston Villa
* Bournemouth
* Brentford
* Brighton
* Burnley
* Chelsea
* Crystal Palace
* Everton
* Fulham
* Liverpool
* Luton
* Manchester City
* Manchester United
* Newcastle
* Nottingham Forest
* Sheffield United
* Tottenham
* West Ham
* Wolverhampton

 |
| Serierunder | 
* 1
* 2
* 3
* 4
* 5
* 6
* 7
* 8
* 9
* 10
* 11
* 12
* 13
* 14
* 15
* 16
* 17
* 18
* 19
* 20
* 21
* 22
* 23
* 24
* 25
* 26
* 27
* 28
* 29
* 30
* 31
* 32
* 33
* 34
* 35
* 36
* 37
* 38
* Kvalifisering

 |
| Statistikk | 
* Rundestatistikk
* Målscorere
* Selvmål
* Straffer
* Hat-tricks
* Målgivende pasninger
* Holdt nullen
* Gule kort
* Røde kort
* Kort etter klubb
* Tilskuertall

 |
| Lagartikler for 2023/24 | 
* Arsenal
* Aston Villa
* Bournemouth
* Brentford
* Brighton
* Burnley
* Chelsea
* Crystal Palace
* Everton
* Fulham
* Liverpool
* Luton Town
* Manchester City
* Manchester United
* Newcastle
* Nottingham Forest
* Sheffield United
* Tottenham
* West Ham
* Wolverhampton

 |

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** BIBSYS **·** VIAF **·** LCCN **·** ISNI **·** NKC **·** BBC Things **·** MusicBrainz
 |